Mallacán (roca)

Iste articlo ye sobre la formación cheolochica. Ta atros usos se veiga mallacán (desambigación).

Lo mallacán Gerónimo Borao y Clemente: Diccionario de voces aragonesas, precedido de una introducción filológico-histórica, 1859, ISBN 84-9761-673-1, p.260 Silbia Garcés Lardiés,Francho Rodés Orquín:Un borguil de parolas.Bocabulario dialeutal escolar, Gubierno d'Aragón, 2006, ISBN 84-689-7358-0, p.36 u horizont petrocalcico ye un horizont B de lo suelo enduriu u cementau con carbonato calcico.

Ye cementau de contino dica l'extremo que las radices no i pueden entrar y los piazos secos no se sueltan al capuzar-los en augua.

Ye masivo u laminar, a saber-lo de duro en seco y ni con una xada no se puet esgarrapar. Ye muito firme u masiau firme mullau. Los poros no capilars son plens; la conductividat hidraulica ye dende moderadament débil a muito débil. Por un regular ye mayor de 10 cm y presenta una capa superficial con estructura laminar. Los carbonatos constituyen la mitat u mes en peso de l'horizont laminar.

Son comuns en los glacis ("varellos") y faixas fluvials de la val d'Ebro. Lo suyo nombre en idioma aragonés no tien una etimolochía segura pero puet estar relacionau con mallo (talment porque pa crebar-lo cal un mallo) y con mallar ("triballar duro", "pegar con un mallo"). Lo suyo nombre en castellano, caliche, ye un mozarabismo.

En o semontano de Balbastro se feba servir como material de construcción, y en A Luenga bi ha una carrera dita calle Mallacán.

 Ditos y mazadas «si picas en mallacán no te ferá mal o pan»'' Pedro Arnal Cavero: Refranes, Dichos, Mazadas... En El Somontano Y Montaña Oscense, Prames, 2013, ISBN 978-8483213957, p.139

 Referencias 

Categoría:Edafolochía